19/06/2018 | Administración LocalMunicipal
Monfero
Convocatoria proceso de selección e formación e funcionamento dunha Bolsa de Emprego para a cobertura temporal, mediante nomeamento como funcionario/a interino/a, dunha praza de Conserxe

A Xunta de Goberno local deste Concello, na sesión celebrada o 7 de xuño de 2018, acordou convocar o proceso de selección e formación e funcionamento dunha Bolsa de Emprego, para a cobertura temporal, mediante nomeamento como funcionario/a interino/a, dunha praza de Conserxe, encadrada na escala de Administración Xeral, subescala Subalterno, pertencente ao Grupo E, para o CPI Virxe da Cela do Concello de Monfero, polo sistema de oposición libre, de acordo coas bases que se publican deseguido. Constitúe a finalidade das presentes bases a regulación do proceso de selección e a formación e o funcionamento dunha bolsa de emprego para a cobertura temporal, mediante nomeamento como funcionario/a interino/a, dunha praza de Conserxe, encadrada na escala de Administración Xeral, subescala Subalterno, pertencente ao Grupo E, para o CPI Virxe da Cela do Concello de Monfero, polo sistema de oposición libre, por xubilación do funcionario titular que ocupa o posto, en tanto non se proceda á súa cobertura con carácter definitivo, así como para atender as baixas, substitucións. que se poidan producir durante a súa vixencia, coa finalidade de realizar as tarefas descritas na relación de postos de traballo do Concello de Monfero en vigor en cada momento. A actual foi aprobada definitivamente polo pleno da Corporación na sesión celebrada o 11 de setembro de 2009, e relaciona as seguintes: Atención ao público en xeral e información, Desenvolver as funcións de conserxería e vixilancia, Realización de tarefas de mantemento e pequenas reparacións de fontanería, electricidade, calefacción, pintura, albanelaría, etc., que non requiran a presencia dun técnico na materia; Manexo, mantemento e limpeza da maquinaria; Realización de fotocopias; Control de entradas; Reposición de consumibles; Arquivo; Convocatorias e calquera outra relacionada co posto que lle encomende o seu superior xerárquico. Xornada: Posto a xornada completa Para o non previsto nestas bases serán de aplicación a Lei 7/1985, do 2 de abril, reguladora das bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; Lei 30/1984, do 2 de agosto, medidas para a reforma da función pública; Lei 2/2015, do 29 de abril, do emprego público de Galicia; Real decreto 896/1991, do 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración local; supletoriamente o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 53/1984, do 26 de decembro, de Incompatibilidades do persoal ao servizo das Administracións Públicas; Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade; e a relación de postos e traballo do Concello de Monfero aprobada polo Pleno da Corporación e publicada en forma, e demais normativa de aplicación. Oposición libre As retribucións correspondentes á citada praza, fixadas na RPT do Concello de Monfero conforme ao establecido na lexislación vixente e concretadas e actualizadas no anexo de persoal do orzamento en vigor. Para ser admitido ás probas selectivas de acceso á nomeada praza deberán reunir os seguintes requisitos, referidos todos eles á data na que termine o prazo de presentación de instancias: a) Ser español, nacional dun Estado membro da Unión Europea ou persoa incluída no ámbito de aplicación dos tratados internacionais celebrados pola Unión Europea e ratificados por España nos que sexa de aplicación a libre circulación de traballadores, nos termos establecidos polo artigo 57.1 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. Tamén poderán participar, calquera que sexa a súa nacionalidade, o cónxuxe, dos españois e dos nacionais de outros Estados membros da Unión Europea, sempre que non estean separados de dereito e a seus descendentes e aos do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. Os estranxeiros aos que se refire algún dos apartados anteriores relativos aos funcionarios, así como estranxeiros con residencial legal en España, poderán acceder como persoal laboral. b) Posuír a capacidade funcional para o desenvolvemento das tarefas habituais do posto ao que aspira, sen que se padeza enfermidade ou limitación física ou psíquica incompatible coas funcións do posto. A estes efectos establécese a igualdade de condición das persoas minusválidas cos demais aspirantes, non podéndose fixar, con carácter xeral, limitacións físicas ou psíquicas, agás nos casos nos que sexan incompatibles co normal desempeño do traballo correspondente, adaptándose polo tribunal selectivo as medidas e medios precisos para a realización das probas, de xeito que gocen da mesma igualdade de oportunidades que os demais participantes. Para esta fin, os aspirantes con minusvalía farán constar na súa instancia se precisan adaptación para as probas. A condición de minusvalía, o seu grao e a súa compatibilidade co exercicio das funcións da praza, acreditarase mediante certificación para o efecto expedida polo organismo competente. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas ou dos órganos constitucionais o estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional de outro Estado, no atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Titulación esixida: Estudos primarios (O Certificado de Estudos Primarios derivado da Lei 17/7/1945 de Educación Primaria e da Lei 21/12/1965 de Reforma da Educación Primaria, expedido con anterioridade á finalización do curso 1975/76; Título de Graduado Escolar a partir do curso 75/76) ou superior. De acordo coa vixente ordenanza fiscal municipal da taxa por dereitos de exame, publicada no BOP Nº 134 do 14-07-2011 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 15,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (Núm. de conta: Abanca CCC ES27 2080 3112 2931 1000 0027), debendo indicarse o Nome, Apelidos e Praza á que se opta) Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante. As instancias solicitando tomar parte no proceso selectivo, co modelo oficial ou normalizado que figura como anexo II destas bases, dirixiranse á Alcaldía da Corporación e presentaranse durante o prazo de 10 días naturais, contados dende o seguinte hábil ao da publicación do anuncio da convocatoria no BOP. Poderán presentarse no Rexistro Xeral do Concello, na Sede Electrónica (https://sede.monfero.es ou www.concellodemonfero.com) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude e comunicarase simultaneamente ao Concello: por fax ao número 981 793885 ou por correo electrónico á dirección correo@monfero. es. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo II nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se for o caso, con independencia do procedemento utilizado para envialas. Para ser admitido para tomar parte no proceso de selección, bastará con que os/as aspirantes manifesten nas súas instancias que reúnen todos e cada un dos requisitos esixidos na base 5ª desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: a.–Fotocopia compulsada do DNI. b.–Fotocopia compulsada da titulación requirida. c.–Carta de pagamento ou xustificante acreditativo do pagamento dos dereitos de exame. d.–No seu caso, copia compulsada do certificado ou título acreditativo de coñecemento da lingua galega CELGA 2 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014, para os efectos da exención prevista no exercicio correspondente. Procurarase que o segundo día hábil seguinte a aquel no que finalice o prazo de presentación de solicitudes, como máximo, se acorde, por Resolución da Alcaldía, a admisión e exclusión de candidatos/as, se for o caso, e publicarase inmediatamente a lista de admitidos/as e excluídos/as no taboleiro de anuncios municipal, con indicación do día e hora estimada para o inicio das probas de selección (en función do número de candidatos/as admitidos/as), e procurando tamén que non se demore máis de cinco días hábiles, e así mesmo determinará a composición do órgano de selección. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía o día hábil seguinte (excepto sábado) a aquel no que finalice o dito prazo. O resultado, no caso de que houbese modificacións ou reclamacións, publicarase inmediatamente no Taboleiro de Anuncios do Concello. O órgano de selección será colexiado e, como mínimo, constará dun Presidente, tres Vogais e un Secretario, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. Deberán posuír titulación ou especialización igual ou superior á esixida para o acceso á praza convocada. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non pudendo ostentarse en representación ou por delegación de ninguén. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente. Os aspirantes poderán recusar aos membros dos tribunais, de acordo co establecido no artigo 24 da Lei 40/2015. O órgano de selección non poderá constituírse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de vontade, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que se puideran plantexar. A selección realizarase de conformidade co previsto nas presentes bases polo sistema de oposición libre, tal como indica a base terceira. A oposición constará de tres exercicios, obrigatorios e eliminatorios, non pudendo pasar os aspirantes ó seguinte exercicio sen ter superado o anterior. Os dous primeiros exercicios serán cualificados de 0 a 10 puntos, sendo eliminados os aspirantes que non acaden 5 puntos en cada un deles. A puntuación final obterase sumando as obtidas nos distintos exercicios. O tribunal adoptará as medidas necesarias para garantir que os exercicios da oposición sexan corrixidos sen que se coñeza a identidade dos aspirantes, utilizando para elo modelos impresos para o exame nos que non poderá constar ningún dato de identificación do aspirante na parte da folla normalizada do exame que teña que ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. En calquera momento do proceso selectivo, os órganos competentes de selección poderán requirir aos opositores para que acrediten a súa identidade. Primeiro exercicio: de carácter obrigatorio e eliminatorio. Consistirá en contestar por escrito a un cuestionario tipo test de 25 preguntas, máis 4 de reserva, con respostas alternativas baseadas no contido do programa da convocatoria que consta como Anexo I durante un período de una hora, determinado polo Tribunal no momento anterior a súa realización. Esta proba será cualificada de 0 a 10 puntos, sendo preciso alcanzar un mínimo de 5 puntos para superalo, correspondéndolle ao tribunal determinar o nivel de coñecementos esixidos para alcanzar a puntuación mínima. Neste exercicio tipo test tódalas preguntas terán o mesmo valor (0,40 puntos), e na corrección do mesmo penalizaranse as preguntas mal contestadas, de xeito que cada resposta incorrectas restará 0,10 puntos. As respostas en branco non sumarán nin restarán puntos. A data, a hora e mailo lugar en que darán comezo esta proba serán determinados polo Tribunal, publicándose taboleiro de anuncios do concello así coma na páxina web do concello de Monfero (www.concellodemonfero.com). Este anuncio servirá de convocatoria aos aspirantes, que deberán presentarse provistos de DNI ou documento fidedigno da súa personalidade (que será valorado polo Tribunal). Segundo exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. O exercicio consistirá na realización dunha proba práctica determinada polo Tribunal, relacionada coas tarefas propias das funcións asignadas á praza, cunha duración máxima dunha hora. Neste exercicio valoraranse os coñecementos, habilidades profesionais, a súa correcta realización e/ou manexo de ferramentas, maquinaria e equipos, así coma o cumprimento das normas de seguridade e saúde laboral. No seu caso, a cualificación final virá determinada pola suma das cualificacións parciais obtidas polos aspirantes que foran superando todos e cada un dos sucesivos exercicios obrigatorios e eliminatorios. A data, a hora e mailo lugar en que dará comezo esta proba serán determinados polo Tribunal, publicándose taboleiro de anuncios do concello e na páxina web. Este anuncio servirá de convocatoria aos aspirantes, que deberán presentarse provistos de DNI ou documento fidedigno da súa personalidade (que será valorado polo Tribunal). Terceiro exercicio: Proba de coñecemento da lingua galega Consistirá na tradución directa e/ou inversa dun ou varios textos, en castelán ou galego, nun tempo máximo de 30 minutos. Os textos serán elixidos polo tribunal inmediatamente antes de celebrarse a proba, correspondéndolle ao tribunal determinar o nivel de coñecementos esixidos para superar a proba. Esta proba estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que estimen mais axeitadas para a súa comprobación. O presente exercicio puntuarase como apto ou non apto. Estarán exentos da realización deste exercicio os aspirantes que acrediten posuír, con anterioridade á finalización do prazo de presentación de solicitudes, como mínimo, o título CELGA 2 ou equivalente debidamente homologado, correspondente ao nivel de estudos esixido para participar nas probas selectivas das que se trate, segundo a orde do 10 de febreiro pola que se modifica a orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, aos que se lles asignarán a cualificación de apto. O órgano de selección reunirase á hora determinada polo Sr. Alcalde de acordo co indicado na base 7ª, e despois de ser anunciado no taboleiro de anuncios do Concello, para realizar as probas e a súa cualificación, e propoñer á Alcaldía a aprobación da listaxe dos candidatos seguindo a orde de puntuación obtida. A puntuación final do proceso virá determinada pola suma das puntuacións obtidas por cada un nas probas. En caso de empates, estes resolveranse a favor dos aspirantes que maior puntuación obtivesen na primeira proba escrita (a relacionada co posto) e, de persistir, o órgano de selección efectuará un sorteo no momento, de ser posible, no mostrador das oficinas municipais. A orde definitiva dos aspirantes seleccionados virá determinada pola puntuación obtida ao final do proceso. A Bolsa de emprego será aprobada por resolución da Alcaldía e publicarase no Taboleiro de anuncios e na páxina web do Concello para os efectos de notificación a todas as persoas participantes e os demais interesados. Contra a resolución aprobatoria, que esgotará a vía administrativa, poderá interpoñerse un recurso contencioso-administrativo segundo o que dispón a normativa vixente ou calquera outro que os interesados consideren oportuno. As incorporacións desde a Bolsa de emprego para prestar servizos realizaranse por orde decrecente, segundo puntuación alcanzada no proceso selectivo polos aspirantes, agás no suposto de que, o aspirante ao que lle corresponda, resultase afectado polas limitacións que se establecen na base 1ª, o que dará lugar á incorporación do seguinte, mentres permanezan ditas limitacións. Os chamamentos realizaranse, preferentemente, pola AEDL do Concello de Monfero, a través do teléfono, fax ou correo electrónico declarados polos integrantes. Terá que constar no expediente, mediante dilixencia ou, no seu caso, coa confirmación do fax remitido ou correo electrónico. Ditos chamamentos realizaranse segundo a orde sinalada no punto anterior, debendo o candidato presentar no Concello, no prazo de tres días naturais, a contar desde o seguinte ao do chamamento, salvo que este estableza outro diferente, a documentación que se indica na base 12. No suposto de rexeitar a proposta telefonicamente ou de non presentar a documentación no prazo sinalado, farase constar no expediente mediante dilixencia para o efecto, e chamarase ao seguinte candidato/a. No caso de que os integrantes que foran obxecto de chamamento estivesen prestando servizos para a Corporación, poderán rexeitara oferta e se lle respectará a orde que tivesen na Bolsa. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación debendo comunicar ao Concello calquera variación destes. A orde de prelación das/os candidatas/os incluídas/os nas listaxes modificarase cos conseguintes chamamentos, de acordo coas seguintes regras: - Os/as que sendo chamados/as para facer efectiva a contratación ou nomeamento, renunciasen ao posto ou non presentasen a documentación en prazo, manifestando o seu interese de continuidade na listaxe, perderán o seu lugar na Bolsa, pasando a ocupar o último posto da Bolsa por un período dun ano. Exceptuaranse os casos de forza maior debidamente acreditados e apreciados motivadamente pola Alcaldía, entre os que non se incluirá o de estar traballando no momento do chamamento, agás que sexa para o Concello. - Se o aspirante ao que corresponda non puidera ser designado por algunha causa xustificada, motivadamente apreciada pola Alcaldía, conservará a súa orde na Bolsa. No caso contrario, será excluído dela. - Se calquera dos integrantes da listaxe renunciase a formar parte dela, ou unha vez nomeado renunciase, fose separado do servizo por razón disciplinaria ou por despedimento declarado procedente, será excluído da Bolsa. - Os aspirantes nomeados, logo de finalizar o período de servizos, volverán ao posto que ocupaban na Bolsa no momento de seren chamados. O aspirante chamado segundo a base anterior, presentará os documentos que se especifican seguidamente, acreditativos de que posúe as condicións e reúne, ou continúa a reunir, os requisitos esixidos na Convocatoria, salvo aqueles que presentara xunto coa solicitude, no prazo máximo de 3 días naturais contados desde o seguinte ao do chamamento: - Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. - Certificado de delitos de natureza sexual, que por Lei orgánica 1/1996, de protección xurídica do menor, modificada pola Lei 26/2015 e a Lei 45/2015, de voluntariado, establecen a obriga de que se aporten certificados negativos do Rexistro central de delincuentes sexuais para todos os profesionais e voluntarios que traballen en contacto habitual con menores - Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. - Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. - Fotocopia do documento de afiliación á Seguridade Social, se for o caso. - Domiciliación de Nómina. O aspirante proposto que, dentro do prazo indicado, achegase a documentación esixida, será nomeado por resolución da Alcaldía, funcionario/a interino para o cargo para o que foi seleccionado e, deberá tomar posesión, incorporándose ao posto de traballo, no prazo máximo de tres días naturais a contar dende o día seguinte a aquel en que se lles notifique o nomeamento Quen dentro dos respectivos prazos de tres días indicados, salvo causa de forza maior, non presentara a documentación, ou non comparecera para a sinatura ou non se incorporase, non poderá prestar os seus servizos, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. TEMA 1.–A Constitución española de 1978. Principios. Organización territorial do Estado español. As Comunidades Autónomas. A administración local. TEMA 2.–O municipio: concepto, elementos e competencias. Os servizos mínimos. TEMA 3.–A organización municipal. Órganos necesarios e órganos complementarios. O Pleno. O alcalde. Os tenentes de alcalde. A xunta de goberno local. TEMA 4.–A notificación: contido, prazo e práctica. A publicación. TEMA 5.–Dimensión temporal do procedemento administrativo: días hábiles e cómputo de prazos. TEMA 6.–A organización do centro escolar. O Consello escolar. Dirección do centro escolar. Claustro de profesores. Participación dos país de alumnos. TEMA 7.–Atención e recepción de persoal visitante. Vixilancia e control de acceso. Apertura e peche de edificios. Custodia de chaves. TEMA 8.–Mantemento de edificios públicos e instalación. Nocións básicas sobre mantemento das instalación eléctricas e das instalacións de auga, gas e calefacción. Nocións básicas sobre carpintería, pintura e xardinería. TEMA 9.–Nocións básicas sobre seguridade en edificios. Evacuación. TEMA 10.–Enmarcado de orixinais (láminas ou calquera outro tipo de soporte) e manexo básico de equipos de son e de material audiovisual. D./D.ª _________________________________________________________________________________________________ con DNI____________________, con domicilio para os efectos de notificación en _________________________________ _______________________________________________________________________________________________________ teléfono/fax_______________________ e correo electrónico____________________________________________________ 1.-Que tiven coñecemento da convocatoria anunciada polo Concello de Monfero para tomar parte no proceso de selección e a formación e o funcionamento dunha bolsa de emprego para a cobertura temporal, mediante nomeamento como funcionario/a interino/a, dunha praza de Conserxe, cuxa convocatoria foi anunciada no Boletín Oficial da Provincia n.º., de data. do. de 20. 2.-Que coñezo e acepto as bases que rexen a convocatoria e que reúno todos os requisitos esixidos.3.-Que estou capacitado/a para o desempeño do posto, no seu caso, e que non estou incurso/a en prohibición para me contratar nin me atopo en situación de incompatibilidade.4.-Que desexo tomar parte na convocatoria para o que achego a fotocopia compulsada do meu DNI ou Tarxeta de Residente, Fotocopia compulsada da titulación esixida para participar na convocatoria, e xustificante de pagamento da taxa de dereitos de exame.5.-Que presento toda a documentación numerada correlativamente. Por iso, SOLICITO: Ser admitido/a no correspondente proceso para a práctica das probas selectivas correspondentes. Monfero, ____ de _____________de 2018 SR. ALCALDE-PRESIDENTE DO CONCELLO DE MONFERO De conformidade co disposto na Lei orgánica 15/1999, de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do Concello de Monfero, cuxa finalidade é a súa xestión para o correcto funcionamento deste. Vostede poderá exercer os dereitos de acceso, rectificación, cancelación ou oposición, segundo o disposto na Lei, se se pon en contacto co noso Dpto. de Dereitos. ARCO no seguinte enderezo: Rebordelo s/n, 15618 Monfero, A Coruña. Monfero, 13 de xuño de 2018 O ALCALDE Andrés Feal Varela